
Tisztelt Képviselő-testület!

Az Állami Számvevőszék a 2009. évi ellenőrzési tervében foglaltaknak megfelelően az elmúlt évben vizsgálatot folytatott Fácánkert Község Önkormányzatánál. Az Önkormányzat gazdálkodási rendszerének 2009. évi egyéb szabályszerűségi ellenőrzése lezárult, az Állami Számvevőszék megküldte a számvevői jelentést, melyet az előterjesztés mellékleteként a képviselő-testület megismerhet. 

Az ellenőrzés célja annak értékelése volt, hogy az Önkormányzat:

1. kialakította-e a külső és a belső feltételeknek megfelelően a gazdálkodási feladatok belső kontrollrendszerét, ezen tevékenységek szabályszerű ellátásához hozzájárult-e a folyamatba épített, előzetes és utólagos vezetői ellenőrzés, (FEUVE) valamint a belső ellenőrzés. 

2. megfelelően hasznosította-e a korábbi számvevőszéki ellenőrzések megállapításait, szabályszerűségi és célszerűségi javaslatait.

Az ellenőrzött időszak: az 1. ellenőrzési programpontnál a 2008. év és 2009. I. félév, a 2. programpont tekintetében a 2006-2008. évek és 2009. I. félév. 

A gazdálkodás belső kontrolljainak ellenőrzése során értékelték, hogy a Körjegyzőségnél a gazdálkodás belső kontrolljainak kiépítettsége és működése megfelelő biztosítékot ad-e a gazdálkodási feladatok megfelelő, szabályszerű ellátására. Felmérték és minősítették a gazdálkodási feladatokkal kapcsolatosan kialakított kontrollok megfelelőségét, valamint azok működésének eredményességét, megbízhatóságát. Értékelték a belső ellenőrzés szervezeti és szabályozási keretét, továbbá működését.

A vizsgálat keretében ellenőrizték a szakmai teljesítés igazolására és az utalvány ellenjegyzésére kialakított kontrollok végrehajtását. Az ellenőrzést a következő, kiemelt kockázatuk alapján kiválasztott, az általánostól jellemzően eltérő, egyedi eljárást igénylő gazdasági eseményekkel kapcsolatos kifizetésekre folytatták le:

a) a külső szolgáltató által végzett karbantartási, kisjavítási szolgáltatások, 

b) a gépek, berendezések, felszerelések beszerzése, 

c) a működési célú pénzeszköz átadásokból az államháztartáson kívülre teljesített kifizetések.

Az előterjesztéshez csatolt számvevői jelentés tartalmazza a megállapításokat. 

A jelentésben az ÁSZ javaslatot tesz bizonyos intézkedésekre a munka színvonalának javítása érdekében, míg másokat a jogszabályi előírások maradéktalan betartása érdekében javasol megtenni.

Az Állami Számvevőszék javaslatai alapján intézkedési terv készült, amelyet az előterjesztéshez mellékeltünk.

A jelentés alapján összességében megállapítható, hogy a Sióagárdon 2008. évben zajlott ÁSZ ellenőrzés alapján pótoltuk a szabályozásbeli hiányosságokat, így végül a javaslatok kizárólag a belső ellenőrzésre vonatkozóan tartalmaznak előírásokat. Tekintettel arra, hogy a belső ellenőrzés a többcélú kistérségi tárulás útján biztosított, e tekintetben a jogszabályszerű működés érdekében kezdeményeznie kell bizonyos intézkedéseket a jegyzőnek.
A belső ellenőrzésre vonatkozó javaslatok közül a korábbi belső ellenőrzési jelentésre tett intézkedések nyomon követését már kezdeményeztük az idei évi fácánkerti belső ellenőrzés során. 
Kérem a képviselő-testületet, hogy a határozati javaslatot fogadja el.

Határozati javaslat

az Állami Számvevőszék Fácánkert Község Önkormányzatánál végzett

ellenőrzéséről szóló beszámoló elfogadásáról

1. Fácánkert Község Önkormányzatának Képviselő-testülete az Állami Számvevőszék Fácánkert Község Önkormányzatánál végzett ellenőrzéséről szóló jelentést megismerte, az arról szóló beszámolót elfogadja.

2. A képviselő-testület a határozat melléklete szerinti intézkedési tervet tudomásul veszi, és felkéri a körjegyzőt, hogy annak teljesítéséről az önkormányzat 2009. évi költségvetése végrehajtásáról szóló beszámolójával egyidejűleg tájékoztassa a képviselő-testületet.

Felelős: dr. Varga Katalin körjegyző 

Határidő: folyamatos, a beszámolásra: 2010. április 15.
Fácánkert, 2009. november 16.








Orbán Zsolt 








polgármester

INTÉZKEDÉSI TERV

az Állami Számvevőszél által készített, a Fácánkert Község Önkormányzata

gazdálkodási rendszerének 2009. évi egyéb szabályszerűségi ellenőrzéséről szóló jelentés

javaslatainak végrehajtására

I.. Fácánkert Község Polgármesterének a munka színvonalának javítása érdekében tett intézkedése:

Az Állami Számvevőszék által készített, a Fácánkert Község Önkormányzata gazdálkodási rendszerének 2009. évi egyéb átfogó ellenőrzéséről szóló jelentést, valamint a feltárt hiányosságok megszüntetése érdekében készített intézkedési tervet a képviselő-testület elé kel terjeszteni. 

Felelős: az előterjesztés előkészítésért dr. Varga Katalin körjegyző 

Határidő: 2009. december 1. 
II.1. Sióagárd-Fácánkert Községek Körjegyzőjének hatáskörébe tartozó, - a jogszabályi előírások maradéktalan betartása érdekében szükséges - intézkedések: 

1. Gondoskodni kell a belső ellenőrzési kézikönyv jóváhagyásáról a Ber. 5. § (1) bekezdésében foglalt előírás alapján.

Felelős: dr. Varga Katalin körjegyző

Határidő: 2009. december 1.

2. Kezdeményezni kell, hogy a belső ellenőrzési tervben határozzanak meg kapacitást a soron kívüli ellenőrzési feladatokra a Ber. 21. § (4) bekezdésében foglalt előírás szerint.

Felelős: dr. Varga Katalin körjegyző

Határidő: 2009. december 1.

3. Kezdeményezni kell, hogy a belső ellenőrzéseket a Ber. 23. § (3) bekezdésében előírtak szerint a belső ellenőrzési vezető által jóváhagyott ellenőrzési program alapján hajtsák végre.

Felelős: dr. Varga Katalin körjegyző

Határidő: 2009. december 1.

4. Kezdeményezni kell, hogy a belső ellenőrzési jelentések tartalmazzák a Ber. 27. § (3) bekezdésben foglaltak szerint a működéssel, gazdálkodással, tevékenységgel kapcsolatos előnyös és hátrányos összefüggéseket.

Felelős: dr. Varga Katalin körjegyző

Határidő: 2009. december 1.

5. Kezdeményezni kell, hogy a belső ellenőrzés a Ber. 8. § f) pontjában foglaltaknak megfelelően gondoskodjon az ellenőrzési jelentések alapján megtett intézkedések nyomon követéséről, Ber. 12. § n) pontja szerinti nyilvántartás vezetéséről.

Felelős: dr. Varga Katalin körjegyző

Határidő: 2009. december 1.

II.2. Sióagárd-Fácánkert Községek Körjegyzőjének hatáskörébe tartozó, - a munka színvonalának javítása érdekében szükséges - intézkedések: 

6. Kezdeményezni kell a stratégiát megalapozó kockázatelemzés folyamatába a körjegyző bevonásának kötelezettségét, továbbá, hogy a stratégiát megalapozó kockázatkezelés folyamatába a jegyzőt bevonják.
Felelős: dr. Varga Katalin körjegyző

Határidő: 2009. december 1.

7. Kezdeményezni kell, hogy a belső ellenőrzési vezető a belső ellenőrzési tevékenység minőségét biztosító eljárásokat elvégezze.

Felelős: dr. Varga Katalin körjegyző

Határidő: 2009. december 1.

Fácánkert, 2009. november 17.

